Museumvaas flenters toe besoeker kiekie neemDie vaas in die museum ‘n Besoeker aan die Groningermuseum in Nederland het die naweek ŉ vaas aan stukke laat spat toe hy ŉ foto wou neem. Die besoeker wou ‘n foto in die museum se inligtingsentrum neem, maar toe hy ‘n tree agteruit gee om ŉ wyer hoek te kry, het hy ‘n meter hoë vaas wat tagtig kilogram weeg, laat omkantel. Die vaas het “met veel kabaal” op die marmervloer in stukke gespat, skryf die koerant Trouw. Die vaas was gelukkig nie ‘n antieke vaas uit die Ooste nie, maar is spesiaal vir die vertrek gemaak deur die bekende Spaanse kunstenaar, Jaime Hayon. Terwyl die museum nog kyk of die “ontzettend zonde” van die versekering verhaal kan word – al is niemand seker hoeveel die vaas werd was nie – is ‘n plaasvervangende vaas reeds by Hayson bestel. Bron: Trouw